Табигый аймактык комплекс
Табигый аймактык комплекс, географиялык комплекс, геосистема бирдиктүү материалдык системаны түзүүчү табигый, географиялык компоненттердин (жер бетинин рельефи менен бирге климат, аба массасы, жер бетиндеги суулар, топурак, жаныбарлар дүйнөсү) бири-бири менен тыгыз байланышып, өз ара аракетте болуп, закон ченемдүү айкалышы; физикалык географиядагы негизги түшүнүк. Табигый аймактык комплексти ар кандай чоңдуктагы географиялык бирдиктер (фация жана урочище) түзөт. Бул комплекс – физикалык география жана ландшафт таануу илимдеринин негизги изилдөө объектиси. Терминди ландшафт таануучу Н. А. Солнцев сунуштаган.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

География